Stjórnarherinn í Afganistan á sífellt erfiðara með að hrinda árásum talibana. Á innan við viku hafa þeir náð sex héraðshöfuðborgum á sitt vald. Utanríkisráðherra Íslands segir framrás tailbana mikil vonbrigði.
Guðlaugur Þór Þórðarsson segir tilganginn með íhlutun NATÓ í Afganistan hafi verið að styðja lýðræðslega kjörin stjórnvöld og vernda réttindi þeirra sem illa fóru út úr stjórnartíð talibana, sérstaklega kvenna og barna. Hann vill ekki fullyrða að NATÓ hafi brugðist afgönsku þjóðinni.
Það eru hins vegar mikil vonbrigði að sjá á hverju gengur í Afganistan.
Og við vitum alveg af hverjum og hvernig þetta byrjaði.
Talibanar réðu ríkjum í Afganistan á árunum 1996 þar til eftir innrás vesturveldanna í kjölfar hryðjuverkaárásanna á Bandaríkin 2001.
Óttast er að án frekari stuðnings vesturveldanna aukist landvinningar talibana enn. Talsmaður bandaríska ++utanríkisráðuneytisins lét hafa eftir sér í vikunni að það væri í höndum afganska stjórnarhersins að snúa stöðunni sér í vil.
Yfirlýst markmið Nató var meðal annars að styrkja stjórnarherinn til að berjast við talibana. Má líta á þessa för Nató sem misheppnaða? Þetta var orðið svæði sem var griðastaður hryðjuverkamanna. Það var brotið á bak aftur. Hins vegar er það mjög snúið verkefni að byggja upp við aðstæður sem þessar.
Afganistan er ekki fyrsta landið sem menn hafa verið í erfiðleikum við að byggja upp samkvæmt þeim gildum sem okkur finnst sjálfsögð, eins og mannréttindi, og lýðræði og réttarríki.